Številka: 35409-305/2020-2550-8

Datum: 15. 1. 2021

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05-ZDU-1-UPB4, 89/07-odl. US, 126/07-ZUP-E, 48/09, 8/10-ZUP-G, 8/12-ZVRS-F, 21/12, 47/13, 12/14, 90/14 in 51/16), 40. člena Zakona o varstvu okolja (Uradni list RS, št. 39/06-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE in 158/20), 110. in 119. člena Zakona o urejanju prostora (ZUreP-2, Uradni list RS, št. 61/17), prvega odstavka 101.a člena Zakona o ohranjanju narave (Uradni list RS, št. 96/04-ZON-UPB2, 61/06-ZDru-1, 8/10 ZSKZ-B, 46/14, 21/18-ZNOrg, 31/18 in 82/20) in 145. člena Zakona o splošnem upravnem postopku (Uradni list RS, št. 24/06-ZUP-UBP2, 105/06-ZUS-1, 126/07, 65/08, 8/10 in 82/13) v upravni zadevi določitve planov, za katere je treba izvesti postopek celovite presoje njihovih vplivov na okolje, za pripravo plana SD OPPN za območje Loke v Kisovcu, pripravljavcu plana Občini Zagorje ob Savi, Cesta 9. avgusta 5, 1410 Zagorje ob Savi, ki jo zastopa župan Matjaž Švagan, naslednjo

ODLOČBO

1. V postopku priprave in sprejemanja plana SD OPPN za območje Loke v Kisovcu, pripravljavcu plana, Občini Zagorje ob Savi, ni treba izvesti celovite presoje vplivov na okolje.
2. Pripravljavcu plana, Občini Zagorje ob Savi, ni potrebno izvesti presoje sprejemljivosti vplivov izvedbe plana v naravo na varovana območja za plan naveden pod prvo točko izreka te odločbe.
3. V tem postopku ni bilo stroškov.

Obrazložitev

Ministrstvo za okolje in prostor, Sektor za strateško presojo vplivov na okolje (v nadaljevanju ministrstvo) je dne 1. 12. 2020 prejelo vlogo stranke Občine Zagorje ob Savi št. 350-5/2020-20, za izdajo odločbe ali je za prostorski akt, ki je v pripravi, potrebno izvesti postopek celovite presoje vplivov na okolje. Vloga se je nanašala na pripravo plana SD OPPN za območje Loke v Kisovcu, v občini Zagorje ob Savi (v nadaljevanju SD OPPN Loke).

Vlogi je bila predložena in tekom postopka pridobljena naslednja dokumentacija, ki je bila podlaga za vodenje postopka in odločanje:

* Vloga št. 350-5/2020-20, Občina Zagorje ob Savi, 1. 12. 2020,
* Sklep o pripravi SD OPPN Loke št. 350-5/2020-5, 20. 10. 2020,
* Pobuda z izhodišči za SD OPPN Loke št. 203051 OPPN, september 2020, Elea iC, Ljubljana,
* Vloga št. 350-5/2020-22, Občina Zagorje ob Savi, 13. 1. 2021,
* Mnenje Zavoda RS za varstvo narave št. 3-III-1013/2-O-20/AP, 23. 10. 2020,
* Mnenje Ministrstva za kmetijstvo, gozdarstvo in prehrano št. 3401-11/2007/31, 25. 11. 2020,
* Mnenje Zavoda za gozdove Slovenije št. 3407-411/2020-4, 5. 11. 2020,
* Mnenje Ministrstva za kulturo št. 35012-147/2020/5, 20. 11. 2020,
* Mnenje Ministrstva za zdravje št. 354-147/2020-4, 19. 11. 2020,
* Mnenje Nacionalnega inštituta za javno zdravje št. 354-268/2020-4 (256), 18. 11. 2020,
* Mnenje Direkcije RS za vode št. 35020-145/2020-2, 10. 11. 2020.

Po 40. členu Zakona o varstvu okolja (v nadaljevanju ZVO-1) je treba v postopku priprave plana, programa, načrta ali drugega splošnega akta (v nadaljnjem besedilu plan), katerega izvedba lahko pomembno vpliva na okolje, izvesti celovito presojo vplivov na okolje, s katero se ugotovi in oceni vplive na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. ZVO-1 v drugem odstavku 40. člena določa, da se za plan izvede celovita presoja vplivov na okolje, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 51. člena ZVO-1 ali, če je zanj zahtevana presoja sprejemljivosti po predpisih o ohranjanju narave. ZVO-1 v tretjem odstavku 40. člena določa, da se celovita presoja vplivov na okolje izvede tudi za drug plan, če ministrstvo oceni, da bi njegova izvedba lahko pomembneje vplivala na okolje.

Ministrstvo, pristojno za okolje, na podlagi mnenj državnih nosilcev urejanja prostora v 21. dneh, po določilu 110. člena v povezavi z 119. členom ZUreP-2, odloči ali je za plan ali njegovo spremembo, treba izvesti celovito presojo vplivov na okolje.

Po določilu drugega odstavka 51. člena ZVO-1 Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20, v nadaljevanju Uredba).

Ministrstvo je gradivo, ki je bilo predloženo preučilo in ugotovilo, da se s pripravo obravnavanega plana ne načrtuje poseg iz Uredbe iz Priloge 1 iz rubrike PVO1. Ministrstvo je v ugotovitvenem postopku ugotovilo, da za obravnavani plan ni treba izvesti presoje vplivov na okolje na podlagi 51. člena ZVO-1 v povezavi z Uredbo, Prilogo 1 iz rubrike PVO1 (vrste posegov v okolje, za katere je presoja vplivov na okolje obvezna). Navedeno pomeni, da presoja vplivov na okolje ni potrebna, zato posledično tudi celovita presoja vplivov na okolje ni potrebna. Obravnavan SD OPPN Loke, na skupni površini 3854 m2, vsebuje rušitev obstoječega objekta, gradnjo večstanovanjskega objekta, izgradnjo infrastrukture, prestavitev lokalne ceste, ureditev zunanjih površin. Glede na velikost posega ministrstvo ugotavlja, da ne gre za plan, s katerim bi se načrtoval poseg iz točke G Urbanizem in gradbeništvo iz rubrike PVO1.

Na podlagi 101. člena Zakona o ohranjanju narave (v nadaljevanju ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje, sami po sebi ali v povezavi z drugimi plani.

Merila za ocenjevanje verjetnih pomembnejših vplivov plana na okolje, skladno z določbami tretjega odstavka 40. člena ZVO-1, so določena z Uredbo o merilih ocenjevanja verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09, v nadaljevanju Uredba o merilih).

Nosilci urejanja prostora Ministrstvo za kmetijstvo gozdarstvo in prehrano, Ministrstvo za kulturo, Ministrstvo za zdravje z mnenjem Nacionalnega inštituta za javno zdravje, Zavod za gozdove Slovenije, Zavod RS za varstvo narave in Direkcija RS za vode v svojih mnenjih niso ocenili, da bi bilo potrebno za obravnavani plan izvesti celovito presojo vplivov na okolje. Stranka v Sklep o pripravi št. 350-5/2020-5 ni vključila Ministrstva za kmetijstvo, gozdarstvo in prehrano, področje kmetijstva zato, ker je območje obravnavanega plana v starem trškem jedru, na severu meji na gozdno pobočje, drugje pa na območja centralnih dejavnosti in stanovanjske pozidave.

Ministrstvo je v ugotovitvenem postopku upoštevalo tudi merila za ocenjevanje verjetnosti pomembnejših vplivov izvedbe plana na okolje in ugotovilo, da so značilnosti plana takšne, da s plani v neposredni soseščini tvori enovit poseg človeka v okolje in je zato potrebno upoštevati kumulativne značilnosti vplivov. Vsi ti kriteriji, ugotovljeni po merilih za ocenjevanje verjetnosti pomembnejših vplivov izvedbe plana na okolje, dajejo ministrstvu podlago, da ni uvedlo postopka celovite presoje vplivov na okolje, kot to izhaja iz prve točke izreka te odločbe.

Ministrstvo je po pregledu predloženega gradiva ter na podlagi mnenj resorjev in meril iz 2. člena Uredbe o merilih, ki se nanašajo na značilnost plana, značilnost vplivov ter pomen in ranljivost območij, ki bodo verjetno prizadeta, ugotovilo, da pri izvedbi obravnavanega plana verjetno ne bo prišlo do pomembnih vplivov na okolje. Skladno z zgoraj navedenim ministrstvo ocenjuje, da za obravnavani plan ni potrebno izvesti celovite presoje vplivov na okolje skladno z določbami 40. člena ZVO-1, zato je ministrstvo odločilo tako, kot izhaja iz 1. in 2. točke izreka te odločbe.

V tem postopku stroški niso nastali, zato je ministrstvo odločilo tako, kot izhaja iz 3. točke izreka te odločbe.

Pouk o pravnem sredstvu: Zoper to odločbo ni pritožbe po redni upravni poti, pač pa je dovoljen upravni spor z vložitvijo tožbe na Upravno sodišče Republike Slovenije, Fajfarjeva 33, 1000 Ljubljana, v roku 30 dni po vročitvi te odločbe. Tožba se lahko vloži neposredno pisno ali pa se pošlje po pošti.

Postopek vodil:

Jernej Per mag. Vesna Kolar Planinšič

podsekretar vodja Sektorja za strateško presojo vplivov na okolje

Vročiti:

* Občina Zagorje ob Savi, Cesta 9. avgusta 5, 1410 Zagorje ob Savi

V vednost:

* Občina Zagorje ob Savi, [obcina.zagorje@zagorje.si](mailto:obcina.zagorje@zagorje.si)
* Ministrstvo za kulturo, <mailto:gp.mk@gov.si>
* Direkcija RS za vode, <mailto:gp.drsv@gov.si>
* Ministrstvo za zdravje, <mailto:gp.mz@gov.si>
* Zavod RS za varstvo narave, [zrsvn.oelj@zrsvn.si](mailto:zrsvn.oelj@zrsvn.si)
* Zavod za gozdove Slovenije, [zgs.tajnistvo@zgs.si](mailto:zgs.tajnistvo@zgs.si)
* Ministrstvo za kmetijstvo, gozdarstvo in prehrano, [gp.mkgp@gov.si](mailto:gp.mkgp@gov.si)